1. ΒΑΣΙΛΙΚΟΝ ΔΙΑΤΑΓΜΑ της 22/28 Μαρτ. 1901 Περί εισαγωγής επί προσωρινή ατελεία υλικών προς κατασκευήν αλεξηλίων και αλεξιβρόχων και εξαγωγήν ή αποταμίευσιν αυτών υπό διαμετακόμισιν ως ετροποποιήθη υπό του Π.Δ. 8 Φεβρ. 1927. Άρθρ.1.-Εις τους εργοστασιάρχας τους κατασκευάζοντας αλεξήλια και αλεξίβροχα επιτρέπεται να παραλαμβάνωσιν εκάστοτε εισαγόμενα κατ’ ευθείαν εκ του εξωτερικού ή εκ της αποταμιεύσεως, κατ’ ελάχιστον μεν όρον πεντακοσίας κατ’ ανώτατον δε δέκα χιλιάδας οκάδας σκελετών (μπαστουνίων) εκ ξύλων κοινών ή εκ κοινών μετάλλων μετά των λαβών αυτών εκ των αυτών υλών, ή εκ κοινού οστού ή κέρατος και των δια τοιαύτα εκ ξύλου, ή σιδήρου ή άλλου κοινού μετάλλου ακτίνων, ομοίως δε κατ’ ελάχιστον μεν όρον δέκα, κατ’ ανώτατον δε τριακοσίας οκάδας υφασμάτων μεταξωτών παντός χρώματος μη ειδικώς κατονομαζομένων, περιεχόντων και άλλας κλωστικάς ύλας απερικαλύπτους ή χιλίας οκάδας υφασμάτων βαμβακερών νηματοβαφών τετυπωμένων ή ελαιοβαφών, μη ειδικώς κατονομαζομένων, χρησιμευόντων δια τα αλεξήλια και αλεξίβροχα. Η εισαγωγή των ανωτέρω πρώτων υλών προς μεταποίησιν και η εξαγωγή των εξ αυτών κατασκευαζομένων αλεξηλίων και αλεξιβρόχων επιτρέπεται μόνον δια του τελωνείου Πειραιώς. Το κατά το άρθρον 3 του Νόμ. ΒΡΝΗ΄ της 13 Φεβρ. 1893 χρονικόν διάστημα προς αποστολήν εις το εξωτερικόν ή αποταμίευσιν υπό διαμετακόμισιν των παραληφθεισών πρώτων υλών μεταπεποιημένων εις αλεξήλια και αλεξιβρόχια, ορίζεται εις οκτώ μήνας. Ο ανώτατος όρος της περιεκτικότητος εις πρώτας ύλας των εξαγομένων, ή υπό διαμετακόμισιν αποταμιευμένων αλεξηλίων και αλεξιβρόχων τασσομένων εις εννέα μεγέθη, ορίζεται καθ’ έκαστον τούτων ως εξής: α)Επί αλεξηλίου ή αλεξιβρόχων μεγέθους 1, μήκους ακτίνων 35 εκατοστών του μέτρου, βάρους σκελετού δράμια πεντήκοντα, υφάσματος νηματοβαφούς, τετυπωμένου ή ελαιοβαφούς μη ειδικώς κατονομαζομένου, δέκα, β)Επί αλεξηλίου ή αλεξιβρόχου μεγέθους 2, μήκους ακτίνων 40 εκατοστών του μέτρου, βάρος σκελετού δράμια πεντήκοντα, υφάσματος βαμβακερού νηματοβαφούς,  τετυπωμένου ή ελαιοβαφούς, μη ειδικώς κατονομαζομένου, δέκα τρία. γ)Επί αλεξηλίου ή αλεξιβρόχου μεγέθους 3, μήκους ακτινών 45 εκατοστών του μέτρου, βάρους σκελετού δράμια εβδομήκοντα δύο, υφάσματος βαμβακερού νηματοβαφούς τετυπωμένου ή ελαιοβαφούς, μη ειδικώς κατονομαζομένου, δεκαοκτώ. δ)Επί αλεξηλίου ή αλεξιβρόχου μεγέθους 4, μήκους ακτινών 50 εκατ. του μέτρου, βάρους σκελετού 82, υφάσματος μεταξωτού παντός χρώματος, μη ειδικώς κατονομαζομένου, δέκα εννέα, ή υφάσματος μεταξωτού μη ειδικώς κατονομαζομένου περιέχοντος και άλλας κλωστικάς ύλας απερικαλύπτους, είκοσιν, ή υφάσματος βαμβακερού νηματοβαφούς τετυπωμένου ή ελαιοβαφούς μη ειδικώς κατονομαζομένου, είκοσιν οκτώ. ε)Επί αλεξηλίου ή αλεξιβρόχου μεγέθους 5, μήκους ακτινών 54 εκατοστών του μέτρου, βάρους σκελετού δράμια ογδοήκοντα πέντε υφάσματος μεταξωτού παντός χρώματος, μη ειδικώς κατονομαζομένου, είκοσι δύο ή υφάσματος μεταξωτού μη ειδικώς κατονομαζομένου, περιέχοντος και άλλας κλωστικάς ύλας απερικαλύπτους είκοσι πέντε, ή υφάσματος βαμβακερού νηματοβαφούς τετυπωμένου, ή ελαιοβαφούς, μη ειδικώς κατονομαζομένου τριάκοντα τρία. ς)Επί αλεξηλίου ή αλεξιβρόχου μεγέθους 6, μήκους ακτινών 58 εκατοστών του μέτρου, βάρους σκελετού δράμια εκατόν είκοσι πέντε υφάσματος μεταξωτού παντός χρώματος μη ειδικώς κατονομαζομένου, είκοσι πέντε, ή υφάσματος μεταξωτού μη ειδικώς κατονομαζομένου, περιέχοντος και άλλας κλωστικάς ύλας απερικαλύπτους, είκοσιν οκτώ, ή υφάσματος βαμβακερού νηματοβαφούς τετυπωμένου ή ελαιοβαφούς μη ειδικώς κατονομαζομένου, τριάκοντα πέντε. ζ)Επί αλεξηλίου ή αλεξιβρόχου μεγέθους 7, μήκους ακτίνων 64 εκατοστών του μέτρου, βάρους σκελετού δράμια εκατόν τεσσαράκοντα πέντε, υφάσματος μεταξωτού παντός χρώματος μη ειδικώς κατονομαζομένου, είκοσιν εννέα, ή υφάσματος μεταξωτού, μη ειδικώς κατονομαζομένου, περιέχοντος και άλλας κλωστικάς ύλας απερικαλύπτους, τριάκοντα δύο, ή υφάσματος βαμβακερού νηματοβαφούς τετυπωμένου, ή ελαιοβαφούς, μη ειδικώς κατονομαζομένου, τεσσαράκοντα εξ. η)Επί αλεξηλίου ή αλεξιβρόχου μεγέθους 8, μήκους ακτίνων 68 εκατοστών του μέτρου Σελ.583 Διάφορες Προσωρινές Ατέλειες 30.Η.ω.1 βάρους σκελετού δράμια εκατόν ενενήκοντα, υφάσματος μεταξωτού παντός χρώματος, μη ειδικώς κατονομαζομένου, τριάκοντα ή υφάσματος μεταξωτού μη ειδικώς κατονομαζομένου, περιέχοντος και άλλας κλωστικάς ύλας απερικαλύπτους, τριάκοντα εξ, ή υφάσματος βαμβακερού νηματοβαφούς, τετυπωμένου ή ελαιοβαφούς μη ειδικώς κατονομαζομένου, πεντήκοντα δύο. θ)Επί αλεξηλίου ή αλεξιβρόχου μεγέθους 9, μήκους ακτίνων 77 εκατοστών του μέτρου, βάρους σκελετού δράμια τριάκοντα πέντε, υφάσματος βαμβακερού νηματοβαφούς, τετυπωμένου, ή ελαιοβαφούς, μη ειδικώς κατονομαζομένου, πεντήκοντα δύο. Άρθρ.2.-Το κατά το εδάφ.3 του προηγουμένου άρθρου χρονικόν διάστημα προς αποστολήν εις το εξωτερικόν ή αποταμίευσιν υπό διαμετακόμισιν των παραληφθεισών πρώτων υλών μεταπεποιημένων εις αλεξήλια ή αλεξίβροχα δύναται να παρατείνηται δι’ αποφάσεως του Υπουργού των Οικονομικών αιτήσει των ενδιαφερομένων επί χρονικόν διάστημα μη δυνάμενον να υπερβή τους δέκα εξ μήνας.